Fermandarîya Pêroyî ya Yewînanê Xoverdayîşê Şengalî (YBŞ) û Yewînanê Cinîyanê Şengalî (YJŞ) Roşanê Êzîyî yê komelê êzidîyan fîraz kerd.
Eşkerayîya Fermandarîya YBŞ/YJŞyî wina ya:
"Bi ameyîşê Roşanê Êzîyî ma roşanê pêro şarê ma fîraz kenê. Ma hêvîdar ê ke nê rojê şarê ma pêro weş bibê. Ma sey şarê êzidîyan wayîrê kulturêkê kahanî yê. Tarîxê komelê ma xoverdayox û çêran ra tarîxêk ard meydan. Xoverdayox û çêrî do qet mîyanê komelê ma ra xelas nêbê.
Na roje fîraze de şexsê çêranê ma yê şehîdan Mam Zekî Şengalî, Berxwedan Tolhildan û Bêrîvane Şengal de bi na wesîle ma pêro şehîdanê xo yê ke seba nê komelî canê xo feda kerdî bi rêzdarî yad kenê. Ma reyna soz danê ke ma do têkoşînê înan berz bikê. Seba xelisnayîşê kênayanê ma yê esîran ma do bi pêro hêz û bawerîya xo têkoşîn bikê. Bi hêvîya yewîye û îtîfaqê êzidîyan, ma roşanê pêro şarê xo, ê dostanê xo ê şarê êzidîyan fîraz kenê."
